પારધીના ગયા બાદ ત્યાં શ્રીકૃષ્ણનો સારથી દારુક પહોંચ્યો હતો. દારુકને જોઈને શ્રીકૃષ્ણે કહ્યું કે તે દ્વારકા જઈને તમામ લોકોને એ સંદેશ આપે કે આખો યદુવંશ નષ્ટ થઈ ગયો છે અને બલરામ સાથે કૃષ્ણ પણ સ્વધામ પરત ફર્યા છે. એટલે તમામ લોકો દ્વારકા છોડી દો, કેમ કે આ નગરી હવે જળમગ્ન થવાની છે. મારા માતા, પિતા અને તમામ પ્રિયજન ઈન્દ્રપ્રસ્થ ચાલ્યા જાય. શ્રીકૃષ્ણનો આ સંદેશ લઈને દારુક ત્યાંથી ચાલ્યો ગયો હતો. ત્યાર બાદ આ ક્ષેત્રમાં તમામ દેવતા અને સ્વર્ગની અપ્સરાઓ, યક્ષ, કિન્નર, ગંધર્વ વગેરે આવ્યા અને તેમણે શ્રીકૃષ્ણની આરાધના કરી. આરાધના બાદ શ્રીકૃષ્ણે પોતાના નેત્ર બંધ કર્યા અને તે સશરીર જ પોતાના ધામ પરત ફર્યા હતા.